عبد الحفيظ هو سلطان للي حكم المغرب مابين 1908 فين خدا العرش د خوه عبد العزيز و 1912 فين تنازل على العرش لمولاي يوسف. مولاي عبد الحفيظ عندو حتا أشعار ديال لملحون ب دّاريجة، لي جمعهوم عباس لجراري ف ديوان صدر ف 2014. عبد الحفيظ تزاد ف فاس عام 1876. و باه هو لحسن لّول. كان امير للي مهتم بعلوم الدين و كان تيكتب الشعر. عينو خوه عبد العزيز خليفة على مراكش. فالبداية كان من المعارضين لتدخل الفرنسيس ف المغريب. هادشي خلاه يتمرد على خوه و يعلن راسو سلطان فمراكش ف1907. و 1908 غادي ياخد العرش د خوه. لكن من بعد غادي يلقا ان السلطى ديالو ضعيفة. ف غادي يتحاصر ف فاس من قبايل ي تمردات علبه سنة 1911 و غادي يطلب دعم الفرنسيس. ومن عد غادي يسني معاهدة فاس ف 1912. و المغاربة غادي يبداو يسميوه سلطان الفرنسيس. من بغد غادي يتنازل على العرش لخوه مولاي يوسف سنة 1912. عبد الحفيظ غادي يخوي لمغريب. غادي يعيش شوية ففرنسا و فطنجة و من بعد فاسبانيا ففترة لحرب لعالمية اللولا. من بعد غادي يرجع ل فرانسا للي غادي يموت فيها عام 1937. عباس لجراري, إيديتور (2014). موسوعة الملحون: ديوان السلطان مولاي عبد الحفيظ (PDF).